*10. mai 2016: Brann på det planlagte asylmottaket på Hallingkastet i Hol kommune i Buskerud. Bygningen ble totalskadd. Brannårsak ikke avklart.

*20. desember 2015: Brann i et bygg i Tokke i Telemark som har vært aktuelt å bruke som asylmottak. Bygget fikk store skader.

* 10. desember 2015: Brann på det kommunale asylmottaket i Levanger. Skyldtes trolig uaktsomhet fra en beboer, ifølge politiet.

* 6. desember 2015: Det planlagte asylmottaket Hotell Lune Huler i Lindås brant ned til grunnen. Politiet konkluderer med at brannen er påsatt.

* 29. november 2015: Brann i et stort telt på Vardåsen asylmottak i Asker som ble brukt til bespisning. Etterforskerne konkluderte med at bar ild var årsaken til brannen.

* 18. november 2015: Brann ved et planlagt asylmottak i Grue. Politiet tror brannen var påsatt.

* 11. november 2015: Brann ved det statlige asylmottaket på Tuv i Hemsedal. Politiet har ennå ikke funnet brannårsaken. En mannlig beboer er siktet for falsk forklaring.

* 16. januar 2015: Brann ved et asylmottak i Namsos. Politiet opplyser at de ikke har mistanke om ildspåsettelse.

* De siste seks årene har det vært 156 branner eller branntilløp på norske asylmottak, viser tall fra Utlendingsdirektoratet (UDI), offentliggjort 8. desember. UDI opplyser at de fleste branntilfellene er mindre hendelser i forbindelse med matlaging.

Kilde: NTB